Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Tänavu araablaste ja iisraellaste seas
Iisraeli Demokraatiainstituudi korraldatud uurimus
leidis umbusklikke hoiakuid ja vastastikust vaenu
ning eraldumise trendi.
Liibanon on sattunud Saudi Araabia ja Iraani rivaalitsemise keskele.
Riyadhi väitel kuulutas Liibanon sellele sõja
seoses Hezbollah' agressiooniga kuningriigi vastu.
Iraani ülemjuhi tippnõunik:
Süüria valitsusväed vallutavad Iraani ja šiiidi võitlejate toel
peagi Raqqa, mis on hetkel USA toetatud jõudude käes.
Iisraeli Demokraatiainstituudi uus uurimus
näitab araablaste ja juutide õrna suhet Iisraelis 2017. a.
See hõlmab umbusku ja vastastikust vaenu
ning olulist eraldumise trendi.
Uurimuse järgi
peab vaid 54 % araablastest end Iisraeli ühiskonna osaks.
Sama arv juutide seas on 82 %.
38 % juute defineerib end iisraellasteks
ja 29% eelkõige juutideks.
Araablaste seas peab 39% end esmalt araablasteks,
34 % defineerib end usu järgi kristlasteks või moslemiteks,
14 % defineerib end palestiinlasteks ja vaid 10 % iisraellasteks.
See on oluline langus Iisraeli kuulumise osas
võrreldes mullusega, kui 25 % araablasi pidas end iisraellasteks.
Defineerimise küsimusel on ka tagajärjed.
58 % juute usub, et hääletamisõigus valimistel tuleks võtta kõigilt,
kes ei nõustu, et Iisrael on juutide rahvusriik.
68 % juute usub, et Iisraeli araablasel on võimatu
tunda kuuluvust palestiinlaste hulka ja olla samas lojaalne Iisraeli kodanik.
Samas tahaks 81 % araablasi näha araablastest ministreid valitsuses
ja 66 % juute on vastu araabia parteide osalusele valitsuses.
Kodanikuõiguste osas leidis uurimus,
et 40 % juutide meelest peaks Iisraeli juutidel privileegid olema.
Lisaks usub 25 % juute,
et araablastel ei tohiks lubada Iisraelis maad osta
ja 41 % juutide meelest
tohiksid araablased osta maad üksnes araabia linnades.
51,5 % juutide meelest on Iisraeli juudi loomuse säilitamiseks parem,
kui juudid ja araablased lahus elavad. Sama arvab vaid 22 % araablastest.
51 % juute usub, et araablased on vägivaldsed,
ja 50 % araablastest arvab sama juutide kohta.
Professor Tamar Hermanni juhitud uurimuses küsitleti
500 Iisraeli juuti ja 500 Iisraeli araablast.
Iisraeli põhjanaabri juures süveneva kriisi teemal -
Liibanon sattus Saudi Araabia ja Iraani rivaalitsemise keskele.
Saudide liitlasest Liibanoni valitsusjuht al-Hariri astus tagasi,
süüdistades Iraani ja selle käepikendust Hezbollah't
Teherani huvide peale surumises
ja lahkmeele külvamises araabiamaailmas.
Al-Hariri üllatavat otsust, mis tehti teatavaks Saudi Araabiast
pärast seda, kui ta reedel sinna sõitis konsultatsioonidele Riyadhi juhtidega,
tabas kriitika ja vastuolud Beirutis,
kuna see kukutas valitsuse, kuhu kuulus ka Hezbollah
ja tõukas Liibanoni tagasi tähtajatusse poliitilisse kriisi.
Liibanoni president Michel Aoun
küsis kohtumisel ministrite ja julgeolekuametnike ladvikuga,
kas al-Hariri tagasiastumisotsus võidi dikteerida Saudi Araabia poolt
või oli see vabatahtlik.
Ta rõhutas, et ei aktsepteeri al-Hariri lahkumisavaldust enne,
kui on seda temaga isiklikult arutanud.
Hezbollah' liitlasest president Aoun
toonitas siiski stabiilsuse vajalikkust Liibanoni jaoks.
Liibanoni president kontrollib selle otsuse suveräänsust
ja rõhutab, et nii poliitiline kui julgeoleku ja majanduse stabiilsus
on Liibanoni jaoks punane joon.
Liibanoni presidendi sõnul ootab ta Hariri naasmist,
et kuulda temalt isiklikult tagasiastumise põhjuseid.
See viitab suveräänsele visioonile.
Tagasiastumine peab olema vabatahtlik
igas aspektis.
Saudi Araabia süüdistas Liibanoni endale sõja kuulutamises
seoses Iraani toetatud Liibanoni rühmituse Hezbollah agressiooniga.
Intervjuus al-Arabiya televõrgule
kuulutas Saudi Pärsia lahe asjade minister al-Sabhan,
et Liibanoni valitsusse suhtutakse kui sõja kuulutanud valitsusse,
kuna see võttis koalitsiooni
Saudi kuningriigi suhtes agressiooni harrastava terrorirühmituse.
Tema ekstsellentsi Saad al-Haririt
informeeriti praeguse olukorra seisu ja tähtsuse suhtes regioonis
ja eriti Liibanoni olukorra suhtes
ning mida Saudi Araabia kuningriik kogeb Liibanoni Kuradi Partei tõttu.
Talle kirjeldati olukorda detailselt
ja teatati, et neid fakte peetakse sõja kuulutamiseks
Saudi Araabia kuningriigi suhtes Liibanoni
ja Liibanoni Kuradi Partei (Hezbollah') poolt.
Nii et Liibanoni valitsusse suhtutakse kui sõja kuulutanud valitsusse.
Saudi Araabia peab Hezbollah't igas aspektis Iraani käepikenduseks
ja usub, et rühmitus ei ole Liibanoni vastupanurühmitus,
vaid jõud Iraani mõju kasvatamiseks regioonis
ning araabiamaade stabiilsuse õõnestamiseks.
2016. a märtsis otsustas kuuest Pärsia lahe araabiamaast koosnev
Pärsia Lahe Koostöönõukogu arvata Hezbollah' terrorirühmituste nimekirja
ning Saudi Araabia tühistas 4 mlrd USD rahastuse
Liibanoni armeelt ja julgeolekuteenustelt,
kartes, et relvad jõuavad Hezbollah'ni,
kuigi mõned Prantsuse päritolu relvad siiski jõudsid Liibanoni.
Üks julgeolekuametnik ütles TV7-le,
et viimatisi arenguid peetakse USA-Saudi ühisalgatuseks
Iraani nõrgendamiseks regioonis, sh Liibanonis.
Ametnik viitas ka mõni päev enne Hariri tagasiastumist kõlanud
Saudi ministri al-Sabhani üleskutsele Hezbollah' kukutamiseks.
Ta hoiatas, et karistada tuleb kõiki, kes rühmitusega koostööd teevad.
Süürias kuulutas Iraani ülemjuhi tippnõunik Ali Akbar Velayati,
et Süüria valitsusväed vallutavad Iraani ja šiiidi võitlejate toel
peagi ISISe endise pealinna Raqqa,
mille USA toetatud jõud oktoobris oma valdusse haarasid.
Iraani tippametnik, kes lubas aidata president Assadil riiki ühendada,
kuulutas, et võitlus USA toetatud Süüria Demokraatlike Vägede vastu
on vältimatult käes ja rõhutas,
et Washingtonil ei õnnestu Süüriat kaheks jagada.
Ida-Iraagis asuvad ameeriklased püüavad Süüriat kaheks jagada.
Nii nagu see ei õnnestunud Iraagis, ei õnnestu see neil ka Süürias.
Näeme lähitulevikus valitsuse ja rahvarinde pealetungi Süürias
ja Eufratist idas ning Raqqa vabastamist.
ISISe peatne kaotus Süürias on viinud võistluseni Damaskuse
ja USA toetatud kurdide juhitud SDF vägede vahel.
See võib tõmmata USA sügavamale Süüria konflikti
ja komplitseerida Venemaa-diplomaatiat,
seda isegi hoolimata USA korduvatest avaldustest,
et nad ei taha võidelda Süüria presidendiga
ja taanduvad võitlusest pärast ISISe võitmist.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri